**ИЗДАВАНЕ НА ХИГИЕННО ЗАКЛЮЧЕНИЕ ЗА ИЗВЪРШВАНЕ НА ДЕЙНОСТИ С ОПАСНИ ОТПАДЪЦИ ОТ ХУМАННАТА МЕДИЦИНА**

**(1795** - уникален идентификатор съгласно регистъра на услугите)

**ПРАВНО ОСНОВАНИЕ:**

чл. 69, ал. 1, т. 6 от Закона за управление на отпадъците

чл. 8, ал. 2 от Наредба № 2 от 23 юли 2014 г. за класификация на отпадъците

**ОРГАН, КОЙТО ПРЕДОСТАВЯ АДМИНИСТРАТИВНАТА УСЛУГА/ИЗДАВА ИНДИВИДУАЛНИЯ АДМИНИСТРАТИВЕН АКТ**

Директор на Регионална здравна инспекция-Добрич

**ЦЕНТЪР ЗА Административно обслужване (ЦАО), ПРИЕМАЩ ДОКУМЕНТИТЕ И ПРЕДОСТАВЯЩ ИНФОРМАЦИЯ ЗА ХОДА НА ПРЕПИСКАТА**

Дирекция административно-правно финансово и стопанско обслужване

Главен специалист/заместващ служител

Адрес: гр. Добрич, ул. Св. св. Кирил и Методий №57, етаж 1, стая 111

е-mail: [rzi-dobrich@mh.government.bg](mailto:rzi-dobrich@mh.government.bg)

Телефон: 058/655511

Работно време: всеки ден от 8.30-17.00 без прекъсване

ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА

Предмет:

Хигиенно заключение за извършване на дейности с опасни отпадъци от хуманната медицина се издава в случаите, когато физическо или юридическо лице извършва дейности с опасни отпадъци от хуманната медицина по оползотворяване и/или обезвреждане на същите, включително предварително третиране преди оползотворяването или обезвреждането.

**Заявител:**

Физически и юридически лица, които генерират отпадъци от хуманното здравеопазване при осъществяване на дейността си на територията на област Добрич.

Необходими документи:

1. Заявление по образец
2. Становище за класификация на отпадъците.
3. Дани за количество и произход на отпадъците, които ще се третират, дейностите, за които се кандидатства, съоръженията, които ще се ползват, както и техният капацитет, мерките за сигурност, които ще се предприемат, списъкът на необходимия управленски персонал по длъжности, задължения, квалификация и брой, условията, при които ще се извършват дейностите.
4. Утвърдена програма за управление на дейностите по отпадъците.
5. Технологичен проект за обезвреждане или оползотворяване на отпадъците.
6. Авариен план.
7. Решение по оценка на въздействието на околната среда или решение да не се извършва ОВОС.
8. Копие - извадка от влязъл в сила подробен устройствен план, заверено от компетентния орган по Закона за устройство на територията.
9. Заверено копие на нотариален акт или на договор за наем, придружен с друг удостоверителен документ за собственост на имота, издаден от компетентните служби, на чиято територия е площадката, съдържащ данни за адреса на обекта, парцела, планоснимачния номер и други описателни данни, когато имотът е извън регулация.
10. Документ за платена такса.

Вътрешен ход на процедурата

Заявлението за издаване на Хигиенно заключение за извършване на дейности с опасни отпадъци от хуманната медицина заедно с приложените към него документи се подава в ЦАО в РЗИ - Добрич и се завежда в Автоматизирана информационна система за документооборот от служител на ЦАО.

Регистрираните документи се предават на Директора на РЗИ - Добрич, който след запознаване с документите, насочва служебната преписка с резолюция до Директор дирекция НЗБ.

Директорът на дирекция НЗБ с резолюция насочва преписката до началник отдел ПЕК, който възлага изработването на преписката на здравен инспектор.

Определеният здравен инспектор извършва проверка на документацията и в случай на липсващ или неточен документ писмено изисква подаването или коригирането му. След окомплектоване на всички документи, в обекта се прави проверка за съответствие с Наредба № 1 от 9 февруари 2015 г. за изискванията към дейностите по събиране и третиране на отпадъците на територията на лечебните и здравни заведения. Резултатите от проверката се отразяват в протокол.

Ако са спазени здравните изисквания инспекторът изготвя Хигиенно заключение за извършване на дейности с опасни отпадъци в 14-дневен срок от подаване на заявлението в два екземпляра и преписката се предава за подпис на директора на РЗИ - Добрич.

Готовият документ се подпечатва и се предава в ЦАО на РЗИ - Добрич. Връчва се на заявителя срещу представена лична карта или срещу представено нотариално заверено пълномощно от служител на ЦАО.

Цялата служебна преписка се предава обратно в отдел ПЕК за последващ контрол.

Срок за извършване на услугата:

14-дневен срок от подаване на заявлението в ЦАО.

Права и задължения на регистрираните лица:

Хигиенното заключение за извършване на дейности с опасни отпадъци от хуманната медицина е част от набора документи, който се представя в Регионалната инспекция по околната среда и водите за издаване на разрешение за извършване на дейности по третиране на отпадъци, което се издава от директора на Регионалната инспекция по околната среда и водите, на чиято територия се извършват дейностите.

ОБРАЗЦИ НА ФОРМУЛЯРИ

Заявление за издаване на хигиенно заключение за лицата, извършващи дейности с опасни отпадъци от хуманната медицина.

****

**НАЧИНИ НА ЗАЯВЯВАНЕ НА АДМИНИСТРАТИВНАТА УСЛУГА**

В ЦАО в РЗИ-Добрич (гр. Добрич, ул. Св. св. Кирил и Методий №57, стая 111, ет. 1), като същото може да се внесе устно, след попълване от длъжностното лице на протокол съгласно образец и се завежда в АИС за документооборот.

2. По електронен път по смисъла на Закона за електронното управление, на електронната поща на РЗИ-Добрич: rzi-dobrich@mh.government.bg. Към заявлението се прилагат всички изискуеми документи.

3. Чрез лицензиран пощенски оператор/куриерска служба – на адрес: 9300 гр. Добрич, ул. Св. св. Кирил и Методий №57 (разходите за доставка са за сметка на заявителя). Към заявлението се прилагат всички изискуеми документи.

4. На профила на Регионална здравна инспекция-Добрич (ЕИК 176031070), регистриран в Информационната система за сигурно електронно връчване като модул на Портала на електронното управление по смисъла на Закона за електронното управление. Към заявлението се прилагат всички изискуеми документи.

При наличие на несъответствия или непълноти, заявителят се уведомява писмено и се определя срок за отстраняването им.

**ИНФОРМАЦИЯ ЗА ПРЕДОСТАВЯНЕ НА УСЛУГАТА ПО ЕЛЕКТРОНЕН ПЪТ**

Ниво 1: Публикувана е информация в интернет за услугата, която е достъпна за гражданите и фирмите

Ниво 2: едностранна комуникация-предоставяне на информация за услугата и осигурен публичен онлайн достъп до образци на електронни формуляри на адрес: <http://www.rzi-dobrich.org>

Ниво 5: Предоставя се възможност за **заплащане на услугата по електронен път**

**СРОК НА ДЕЙСТВИЕ НА ДОКУМЕНТА**

Безсрочен.

**ТАКСИ ИЛИ ЦЕНИ, ОСНОВАНИЕ ЗА ТЯХНОТО ОПРЕДЕЛЯНЕ И НАЧИНИТЕ НА ПЛАЩАНЕ**

На основание чл. 21а от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето, приета с ПМС № 242/08.10.2007г. (Обн. ДВ, бр. 83 от 16.10.2007 г.).

За издаване на Хигиенно заключение за извършване на дейности с опасни отпадъци от хуманната медицина се събира такса в размер на 123 лв.

Услугата може да бъде заплатена по един от следните начини:

**- *чрез*** ПОС терминално устройство - на гишето в ЦАО на инспекцията (задължително се представя лична карта на картодържателя);

- по банков път (задължително се посочва основание за плащането /АУ-№ услугата/).

**ОРГАНЪТ, ОСЪЩЕСТВЯВАЩ КОНТРОЛ ВЪРХУ ДЕЙНОСТТА НА ОРГАНА ПО ПРЕДОСТАВЯНЕ НА УСЛУГАТА**

Министър на здравеопазването

**РЕДЪТ, ВКЛ. СРОКОВЕТЕ ЗА ОБЖАЛВАНЕ НА ДЕЙСТВИЯТА НА ОРГАНА ПО ПРЕДОСТАВЯНЕ НА УСЛУГАТА**

Редът е определен в АПК, в 14 дневен срок от съобщаването на индивидуалния административен акт

**ЕЛЕКТРОНЕН АДРЕС ЗА ПРЕДЛОЖЕНИЯ ВЪВ ВРЪЗКА С УСЛУГАТА**

[rzi-dobrich@mh.government.bg](mailto:rzi-dobrich@mh.government.bg)

**НАЧИНИ НА ПОЛУЧАВАНЕ НА РЕЗУЛТАТА ОТ УСЛУГАТА**

Изходящият документ може да бъде получен:

1. В Центъра за административно обслужване на РЗИ-Добрич, ет. 1, стая 111 лично или чрез упълномощено лице.
2. На посочен точен адрес, в случай, че е заявено получаване чрез лицензиран пощенски оператор. Документът се изпраща:

* Като вътрешна пощенска пратка или като вътрешна куриерска пратка за сметка на заявителя (получателя). Цената за пощенска услуга се заплаща от заявителя (получателя) при доставяне на пратката;
* С международна препоръчана пощенска пратка след предплащане на цената за пощенски услуги от заявителя към съответния орган. Цената за пощенски услуги се заплаща от административния/компетентния орган на лицензирания пощенски оператор при предаване на пратката.

1. На електронен адрес съгласно Закона за електронното управление.
2. На профил, регистриран в Информационната [система за сигурно електронно връчване](https://edelivery.egov.bg/) като модул на [Портала на електронното управление](https://egov.bg/wps/portal/egov/nachalo) по смисъла на Закона за електронното управление.